# Tema№2. Türkmenistanda durmuşa gönükdirilen bazar ykdysadyýetiniň kemala gelmeginiň we ösdürilmeginiň ileri tutmalary

# 2.1. Durmuşa gönükdirilen garyşyk görnüşli bazar ykdysadyýetiniň manysy we ýüze çykmagynyň görnüşleri

# 2.2. Hojalygy ýöretmegiň üýtgeýän döwründe Türkmenistanyň ykdysady syýasaty we durmuşa gönükdirilen ösüşiň şertleri

# 2.3. Türkmenistanyň ykdysady ösüşiniň durmuşa gönükdirilişi

# 2.1. Durmuşa gönükdirilen garyşyk görnüşli bazar ykdysadyýetiniň manysy we ýüze çykmagynyň görnüşleri

 Administratiw - buýruk beriji ulgamdan durmuş bazar hojalygyna geçmegiň emele gelşiniň barşynyň ösüşiň dürli ykdysady nusgalaryna daýanýandygyny taryhy tejribe görkezýär. Geçiş ykdysadyýetli ýurtlaryň öňünde birnäçe möhüm we düýpli meseleler durýar: bazar ykdysadyýetiniň haýsy nusgasyny saýlap almaly, iş ýüzünde ony nähili durmuşa geçirmeli, bu geçişiň durmuş manysy nämeden ybarat. Bu meseleleriň nähili netijeli we öz wagtynda çözüljekdigi milli ulgamyň ähli ulgamlarynda we ýurduň ösüşiniň bitewüleýin durnuklylygyna bagly bolup durýar.

 Durmuşa gönükdirilen bazar ykdysadyýeti bazar ykdysadyýetiniň has ösen görnüşi hasaplanylýar, onda hojalygy ýöretmegiň bazar erkinligi sosial deňleş-dirmäniň, durmuş ösüşiniň ýörelgesi bilen utgaşýar. Durmuş bazar ykdysadyýetini emele getirmegiň maksady bäsleşikli hojalyk esasynda ykdysady erkinligi we tagallany hojalygy ýöretmegiň bazar usuly bilen üpjün edilen durmuş ösüşi bilen birleşdirmekde jemlenýär.

 Ösen ýurtlarda durmuş bazar ykdysadyýetine geçmek dürli hili derejelere eýedir, emma bu iş näçe uzaga gitse hem, ol bazar ykdysadyýeti bolmagynda galýar, sebäbi erkin nyrhy emele getirmek esasynda bäsleşigiň guraly hereket edýär.

 Häzirki zaman bazar ykdysadyýetini durmuşlaşdyrmagyň derejesinde tapa-wutlyk bardyr, muny onuň milli nusgalarynyň - **şwed, ýapon, golland, german** we beýleki nusgalarynyň bardygy düşündirýär.

 Olaryň başga hala geçýän meselelerinde gatnaşyklar, eýeçiligiň görnüşleri we formalary möhüm orny eýeleýärler. Durmuş bazar ykdysadyýetiniň esasy maksatlaryna ýetilmegini üpjün edýän karz, maliýe we salgyt tertipleriniň meselelerine içgin garalýar.

 Zähmet gatnaşyklaryna, iş bilen üpjünçiligiň meselelerine, zähmet bazaryny kadalaşdyrmaga, aýlyk hakyna durmuş bazar ykdysadyýetinde möhüm orun berilýär.

 Ilatyň hal-ýagdaýynyň, ýaşaýyş durmuşynyň iň ýokary ösüşini üpjün etmek - ilatyň durmuş goraglylygynyň netijeli ulgamynyň zerurlygy durmuş bazar ykdy-sadyýetiniň esasy maksady. Bu maksat özünde durmuş üpjünçiligini, durmuş kepilini, durmuş kömegini, durmuş ätiýaçlandyrmasyny jemleýär.

 Bar bolan ykdysady ulgamlar we olaryň ösüşiniň ugurlary şu aşakdakylara baglydyr:

* ýurduň geografiki ýerleşişine;
* tebigy serişdeleriň barlygyna;
* ösüşiň taryhy şertlerine;
* halkyň däp-dessurlaryna we onuň adatlaryna;
* öndüriji güýçleriň ösüş derejesine;
* dünýä ykdysadyýetine goşulyşmak derejesine;
* jemgyýetiň durmuşa gönükdirilişine.

 Ähli ýurtlar hojalygy ýöretmegiň bazar şertlerine öz çemeleşişlerine, tapawut-landyryjy aýratynlyklaryna eýedirler.

 Şonuň bilen birlikde ähli bazar nusgalarynda umumy häsiýetler bardyr, olara şu aşakdakylar degişlidir:

* eýeçiligiň köp görnüşleriniň bolmagy;
* harytlaryň we hyzmatlaryň erkin bahalarynyň agdyklyk etmegi;
* erkin bäsleşik ulgamynyň ösüşi;
* telekeçilik işiniň giňden ýaýramagy;
* ykdysadyýeti döwlet kadalaşdyrylyşynyň belli bir ulgamy.

 Häzirki zaman şertlerinde ulanylýan bazar ykdysadyýetiniň nusgalarynyň birnäçe häsiýetlerini tapawutlandyrmak bolar.

**Amerikan nusgasy**. Bu nusga «liberal nusga» diýen ady aldy. Onuň häsiýetli aýratynlyklary şu aşakdakylardan ybarat:

* ykdysadyýetde döwletiň kadalaşdyryjy rolunyň az derejeliligi. Kada bolşy ýaly, döwletiň goşulyşmagynyň güýçlendirilmegi ykdysady çökgünlikler ýa-da ykdysadyýetiň üzül-kesil ýokary göterilmegi bilen häsiýetlendirilýär;
* döwlet eýeçiliginiň azlygy;
* telekeçiligi hemmetaraplaýyn höweslendirmek;
* firmanyň baştutany bilen gullukçylaryň arasyndaky düýpli tapawudy düzýän aýlyk hakynyň derejesiniň uly tapawudy;

- ilatyň az üpjünçilikli toparynyň ýaşaýyş derejesiniň kabul ederlikligi.

 **Ýapon nusgasy**. Bu nusganyň hereket etmegi Ýaponiýadaky däp-dessurlara, şahsy bähbitlere garanyňda milletiň bähbitleriniň ileri tutulmagyna, ýokary zähmet düzgün-tertibine we işçileriň jogapkärçiligine, ähli täze zady kabul edip almagyň çalt ösüşine uly derejede esaslanýar. Ýokarda sanalyp geçilenleriň we beýleki faktorlaryň hasabyna önümleriň özüne düşýän bahasynyň ep-esli peselmegi, önümiň ýokary hili gazanylýar. Bu ýapon harytlaryna dünýä baza-rynda ýokary bäsleşige ukyplylygyny üpjün edýär. Yaponlar «erkin bazaryň» roluny artdyrmadylar we uruşdan soňky ýyllarda hem makroykdysady meýil-namalaşdyrmagyň gurallaryny işjeň peýdalanýarlar. Ýapon nusgasynyň esasy häsiýetlerine şu aşakdakylar degişlidir:

* firmalarda işçileri ömürlik hakyna tutmanyň giňden ýaýramagy;
* işçileriň umumy bähbide birleşdirilmegi;
* işçileriň dolandyryşa we çözgütleriň kabul edilmegine çekilmegi;
* aýlyk hakynyň derejesinde uly tapawudyň bolmagy, firmanyň baştu-tany bilen gullukçylaryň arasyndaky aýlyk hakynyň tapawudy onýedi essä barabardyr;
* nusganyň durmuşa gönükdirilmegi.

 **German nusga** (Germaniýa, Awstriýa, Şweýsariýa, käbir babatda Fransiýa). Bu nusganyň tapawutlandyryjy aýratynlyklaryna şu aşakdakylar degişli:

* döwlet eýeçiliginiň ep-esli agram bölegi;
* ykdysadyýete güýçli döwlet täsiri, ol durmuş meseleleri çözülende agdyk-lyk bilen ýüze çykýar;
* aýlyk derejesindäki tapawut o diýen uly däldir;
* aýgytlaýjy rol banklara degişli edilýär, şunda Merkezi banka doly artykmaçlyk berilýär.

 **Şwed nusgasy** (Şwesiýa, Daniýa, Norwegiýa we Finlýandiýa). Şwed nus-gasynyň tapawutlandyryjy aýratynlyklary şulardan ybarat:

- durmuşa gönükdirilendigi;

- emläk deňsizligiň kemeldilmegi;

* ilatyň az üpjünçilikli gatlagy hakynda alada.

 Soňky onýyllykda dünýäde Aziýa, Latyn Amerikasy ýurtlarynda ýene-de birnäçe ykdysady nusgalar peýda boldy, olarda doly derejede tebigy geo-grafiki, demografiki we beýleki birnäçe aýratynlyklar göz öňünde tutulýar. Bu nusgalaryň ýüze çykmagyna bazar gatnaşyklaryna geçmegiň birnäçe başgaça çemeleşmeleriň agdyklyk etmegi sebäp boldy.

 Häzirki zaman Türkmenistan üçin durmuşa gönükdirilen bazar ykdysadyýetini emele getirmegiň esaslaryny hemmetaraplaýyn öwrenmek häsiýetlidir. Dünýä tejribesinde durmuş bazar ykdysadyýetini emele getirmegiň tejribesi ykdysady ulgamyň bu görnüşleriniň esasy ýörelgelerini döretmäge mümkinçilik berýär:

* agalyk etmek hukugynyň ýörelgesi. Durmuşa gönükdirilen bazar ykdy-sadyýeti diňe hukuk döwletinde durmuşa geçirilip bilner, ol ýerde jem-gyýetçilik kanunlaryna, aýratyn hem ykdysady ulgamynda, ählumumy hormat goýmak we berjaý etmek tassyklanylýar. Şunuň bilen bagla-nyşyklylykda Türkmenistanda bazar özgertmeleri amala aşyrylanda esasy üns geçirilýän özgertmeleriň kanunçylyk-hukuk binýadyny kämilleşdirmäge we kanunçylygyň gurallarynyň hereket etmegine berilýär;
* ählumumy we adalatly abadançylyk üçin maddy esas hökmünde ykdysady ösüşiň durnuklylygynyň ýörelgesi.

 Döwletde durmuş özgertmeler şoňa meňzeş ykdysady ösüş bolmazdan mümkin däldir. Şunuň bilen baglanyşyklylykda durmuşa gönükdirilen ulgamy gurmaga çalyşýan her bir ýurt ýokary ösüş depginlerini gazanmaga çalyşmalydyr;

* bar bolan kanunlaryň çäklerinde hojalygy ýörediji subýektleriň ykdysady işiniň erkin ýörelgesi. Türkmenistanda hojalygy ýöretmegiň dürli gurama-çylyk-hukuk görnüşleri üçin deň ykdysady şertler döredilýär;
* ilatyň zähmete ukyplylarynyň doly iş bilen üpjünçiliginiň ýörelgesi, onuň üçin şertleri döwlet döretmelidir. Bu ýörelge Türkmenistanyň hökümetiniň üns merkezinde durýar. Ýurtda iş orunlaryny, aýratyn hem ýurduň gür ilatly sebitlerinde döretmegi göz öňünde tutýan ýörite maksatnamalar işlenilip taýýarlanylýar;
* ilata durmuş kepilliklerini bellemegiň ýörelgesi. Türkmenistanda Durmuş kepillikleriniň ulgamyny kämilleşdirmek yzygiderli kämilleşdirilýär we ýurtda durmuş-ykdysady ýagdaýlaryň üýtgemeginiň derejesi boýunça düzedişler girizilýär, onuň özboluşly wezipeleri bolup, şu aşakdakylar durýar:
* raýatlaryň durmuş isleglerini kanagatlandyrmak;
* durmuş adalatlygynyň üpjün edilmegi;
* ykdysady ösüşiň çäklerinde jemgyýetiň ähli gatlagynyň maddy we ruhy hal-ýagdaýynyň ösüşini üpjün etmek;

-durmuş ylalaşygy, durmuş gapma-garşylygynyň gowşadylmagy.

 Bu strategiki ugurlary durmuşa geçirmek üçin döwletiň ýerine ýetirýän wezi-peleri boýunça şu aşakdaky toparlary anyklamak gerekdir:

* şahsyýetiň hukuklarynyň we azatlygynyň, hususyýetçiniň hem-de hojalygy ýöredijiniň hukuklarynyň üpjünçiligini;
* durnukly durmuş-ykdysady ösüş we durnukly makroykdysady ýag-daýy emele getirmek esasynda ykdysadyýetiň anyk ulgamynyň netijeli ösüşi üçin şertleriň döredilmegini;

- milli ykdysadyýetiň bäsleşige ukyplylygynyň derejesiniň ýokarlan-dyrylmagyny üpjün edýän innowasion we maýa goýum taslama-larynyň goldanylmagyny;

- ýakyndaky we uzakdaky daşary ýurtlar bilen köp şahaly ýakynlaşmak gatnaşyklaryny ösdürmäge gönükdirilen işjeň daşary ykdysady syýa-satyň geçirilmegini;

* saglygy goraýşy, bilimi we ylmy, medeniýeti we sungaty, sporty we syýahatçylygy ösdürmegiň ileri tutulýan ugurlary esasynda milletiň sagdynlaşdyrylmagy, onuň biliminiň we medeniýetiniň derejesiniň ýo-karlandyrylmagy üçin zerur bolan şertleriň döredilmegini;
* ilatyň durmuş taýdan goragsyz gatlagynyň goldanylmagyny;
* töwerekdäki gurşawyň goragyny we ekologiki ýagdaýyň gowulan-dyrylmagyny;

-ýurduň milli howpsuzlygynyň üpjün edilmegini.

 Şeýlelik bilen, durmuşa gönükdirilen bazar ykdysadyýeti şu aşakdakylary hasaba almalydyr:

* bäsleşikli ykdysadyýeti ösdürmek üçin şertleri we döwletiň bazary ykdysady kadalaşdyryşynyň elementlerini;
* ykdysadyýetiň netijeliligini ýokarlandyrmaga gönükdirilen güýçli döwlet syýasatyny we jemgyýetde durmuş adalatlylygynyň üpjün edilmegini;
* hususy eýeçilige eldegirmesizligini we goldawy, ykdysadyýetiň netijeli döwlet ulgamy bilen onuň amala aşyrylmagynyň üpjünçiligini.

 Netijede **Türkmenistanyň durmuş-ykdysady ösüşiniň nusgasyny** emele getirmekde şu alamatlar peýda bolýar.

 **Birinjiden**, bu garyşyk bazar ykdysadyýetli durmuşa gönükdirilen görnüşli nusga bolmalydyr, ol durmuş bazar hojalygynyň we makroykdysady kadalaş-dyryşyň guralyna sazlaşykly utgaşýar.

 **Ikinjiden,** ol bir tarapdan, ykdysadyýetiň hususy ulgamynyň ösüşini, beý-leki tarapdan, güýçli döwlet ulgamynyň hereket edýändigini göz öňünde tut-malydyr.

 **Üçünjiden**, ýakyn geljekde Türkmenistanyň ykdysadyýeti başga bir zat däl-de, ykdysadyýet bolmalydyr, onuň dolandyrylyşyna ykdysady ýagdaýlara we bazaryň öz-özüni kadalaşdyryşyna bitewi döwlet kadalaşdyryşy wekilçilik eder.

 **Dördünjiden,** ykdysadyýet ulgamynda bazara tarap ugur almagyň we bazar meýilleriniň güýçlenmegi durmuş ulgamynda döwletiň rolunyň şoňa meňzeş güýçlenmegi bilen utgaşyklykda geçmelidir.

# 2.2. Hojalygy ýöretmegiň üýtgeýän döwründe Türkmenistanyň ykdysady syýasaty we durmuşa gönükdirilen ösüşiň şertleri

 Häzirki wagt-da Türkmenistanda amala aşyrylýan giň möçberli özgert-meleriň toplumlygy dünýä jemgyýetçiligi üçin ýurdy durmuş-ykdysady taýdan ösdürmegiň täze ugrunyň ýüze çykmasy boldy.

 Mälim bolşy ýaly, 2007-nji ýyldan başlap, Türkmenistan özüniň ösüşiniň täze tapgyryna gadam basdy. Bu maksatnama pudaklaryň ýeterlik infra-strukturasynyň tapgyryny döretmegiň, ykdysadyýeti diwersifikasiýalaşdyr-magyň, pudaklaýyn we guramaçylyk-hojalyk gurluşyny kämilleşdirmegiň ýoly bilen halkara bazarlarynda ýurduň eýeleýän ornuny pugtalandyrmagy göz öňünde tutýar.

 Täze durmuş-ykdysady ugruň baş maksady: «Demokratik bazar özgertmeleri - her maşgalanyň bolelin ýaşamagy - güýçli döwlet» diýlen ideologiýa bilen aňladylyp bilner. Şu ugruň durmuşa geçirilmegi önümçiligiň ösüşine, halkyň ýaşaýyş derejesiniň ýokarlanmagyna we onuň ruhy ösüşine, milletiň adam kapitalynyň ösüşine, tapgyrlaýyn we ulgamlaýyn esasda demokratik bazar özgertmelerini geçirýän Garaşsyz we Bitarap döwlet hökmünde Türkmenista-nyň ykdysadyýetiniň umumy kuwwatynyň güýçlenmegine gönükdirilendir.

 Häzirki zaman Türkmenistanyň bazara gönükdirilen ykdysady nusgasynyň aýratynlyklary bolup, şu aşakdakylar durýar:

* kem-kemden we tapgyrlaýyn bazar gatnaşyklaryna geçmek;
* syýasy durnuklylygy, howpsuzlygy, durmuş adalatlylygyny we jemgy-ýetçilik tertibini üpjün edýän, güýçli we netijeli döwlet häkimiýeti;
* milli ykdysadyýetiň başga ýagdaýa geçýän döwründe durmuş kepillik-lerini üpjün etmek boýunça maddy esas hökmünde döwlet eýeçiligini saklamak;
* eýeçiligiň ähli görnüşleriniň deňligi, onuň esasynda ykdysadyýeti ösdür-megiň - hojalygy netijeli ýöretmegiň baş ölçegleri ýatyr;
* saglygy goraýşa, bilime, şahsyýetiň hünär we medeni ösüşine iri möç-berli maýa goýumlary jähtinde döwletiň durmuş syýasatynyň netije-liligi, şeýle hem ilatyň salgylaýyn durmuş goldawy;
* milli serişdeleri netijeli peýdalanmak.

 Ýurdy durmuş-ykdysady taýdan ösdürmek boýunça Türkmenistanyň nusga-synyň esasy maksatlaýyn ugurlary şu aşakdakylardan ybarat:

* ykdysady ösüşiň ýokary depginlerini üpjün etmek;
* transmilli ulag kommunikasiýalaryny, telekeçiligiň erkin ykdysady zolaklaryny we halkara syýahatçylyk zolaklaryny, mundan beýläk-de pugtalandyrmak;
* ykdysadyýetiň düýpli diwersifikasiýasy, ýokary tehnologiýaly gaýta-dan işleýän pudaklaryň, şeýle hem ekologiki taýdan howpsuz tehno-logiýalaryň ykdysady ösüşe goşandyny artdyrmak;
* dünýä bazarynda bäsleşige ukyply önümleri çykarýan önümçiligini guramak;
* döwlet eýeçiliginiň dolandyrylyşynyň görnüşlerini we usullaryny düýpli kämilleşdirmek;
* durmuş taýdan möhüm we geljegi uly bolan hereket edýän kärhana-larda işçi orunlaryny saklamagyň, täze iş orunlaryny döretmegiň, kadrlary taýýarlamagyň we ilatyň iş bilen netijeli üpjünçiligini ga-zanmak;
* ýokary zähmet öndürijiligini gazanmagyň esasy hökmünde saglygy goraýşy, bilimi, ylmy ösdürmegiň ileri tutulmagy;
* pensiýa üpjünçiliginiň, salgylaýyn kömegi güýçlendirmek esasynda mätäçlik çekýänleriň durmuş goraglylygynyň, ýeňillikler ulgamynyň netijeliliginiň, durmuş hyzmatyny gowulandyrmagyň derejesini ýokar-landyrmak;
* ekologiki howpsuzlygy gyşarnyksyz üpjün etmek, ekologiki taýdan arassa önümleriň önümçiligi üçin ykdysady şertleri we höweslendir-meleri döretmek.

# 2.3. Türkmenistanyň ykdysady ösüşiniň durmuşa gönükdirilişi

 Durmuşa gönükdirilen garyşyk görnüşli bazar ykdysady ulgamy bazar gatnaşyklaryna geçilen halatynda ýüze çykýan durmuş meselelerini çözmäge döwletiň işjeň gatnaşmagyny göz öňünde tutýar.

 Türkmenistanda syýasatda, ykdysadyýetde we medeniýetde ähli amala aşyrylýan özgertmeler adamyň mynasyp ýaşaýşyny, abadançylygyny we ýurduň her bir raýatynyň şahsy mümkinçiligini hemmetaraplaýyn erkin ösdürmegi üpjün etmek üçin şertleri döretmäge gönükdirilendir.

 Türkmenistanyň Konstitusiýasyna laýyklykda ähli raýatlar zähmet çekmek, öz garamagy boýunça hünäri, işiň görnüşini we iş ýerini seçip almak, saglyk we zähmetiň howpsuz şertleriniň, garrylyk, syrkawlan ýagdaýynda, maýyplyk, zähmete bolan ukybyny ýitiren halatynda, ekleýjisini ýitiren halatynda, işsizlikde durmuş üpjünçilik hukugyna eýedirler. Jemgyýetçilik serişdelerin-den köp çagaly maşgalalara, ene-atasyny ýitirenlere, urşa gatnaşyjylara we döwletiň ýa-da jemgyýetiň bähbitlerini goran halatynda saglyklaryny ýitiren beýleki adamlara goşmaça goldaw we ýeňillikler berilýär. Türkmenistanda, saglygy goraýyş elýeterli, ýaşaýyş jaýy we jemagat hyzmatlarynyň, ulag we aragatnaşyk hyzmatlarynyň bahalary pes derejede.

 Häzirki zaman, ýokary tehnologiýalar bilen enjamlaşdyrylan hassahanalaryň, medisina merkezleriniň, ýokary okuw mekdepleriniň, orta mekdepleriň, mede-niýet we sport, sungat we dynç alyş hem-de beýleki durmuş binalarynyň gurul-magynyň sany artdyrylýar.

 Döwlet býujetiniň birinji derejeli çykdajylarynyň ep-esli bölegi jemgyýetçilik hyzmatlaryna gönükdirilýär. Býujet çykdajylarynyň esasy bölegi ykdysady iş bilen baglanyşykly döwlet hyzmatlaryna, şeýle hem durmuş maksatly binalaryň gur-luşygyna gönükdirilýär. Türkmenistanda giň möçberde oba territoriýalary aba-danlaşdyrylýar. Obalaryň, şäherçeleriň, etrapdaky şäherleriň we etrap mer-kezleriniň ilatynyň durmuş-ýaşaýyş şertlerini düýpli özgertmek boýunça 2020-nji ýyla çenli döwür üçin Milli maksatnamalaýyklykda obalaryň keşbi özger-ýär. Dokma senagaty, halyçylyk ýaly pudaklaryň güýçli depgin bilen ösdü-rilmeginiň oňyn taraplary diňe bir düýpli maliýe girdejileriniň alynýandygy bilen çäklenmän, ilaty, aýratyn hem zähmete ukyply ýaşdaky zenan maşga-lalary durnukly iş orunlary bilen üpjün etmek ýaly, jemgyýetiň ýene-de bir möhüm meselesini üstünlikli çözmäge mümkinçilik berýär. Ýurdumyzda sarp edilýän harytlaryň, aýratyn hem gündeki isleg bildirilýän önümleriň baha-syny durnukly saklamak syýasaty hem yzygiderli durmuşa geçirilýär. Mundan başga-da, bu çäre önümleri daşary ýurt bazarlaryna iberilýän pudaklaryň maliýe-ykdysady ýagdaýyny gowulandyrmaga, ýurduň içinde öndürilýän önümleriň bahasynyň içerki we daşarky bazarlarda bäsdeşlige ukyplylygynyň kabul ederlikli derejede bolmagyny üpjün etmek arkaly döwletimiziň daşary-ykdysady gatnaşyklaryndaky käbir näsazlyklary aradan aýyrmaga, şeýlelik bilen hem ykdysady ösüşiň ýokary depginlerini gazanmaga mümkinçilik berdi. Häzirki döwürde Türkmenistanyň ilaty döwletiň hemmetaraplaýyn aladasy bilen gurşalyp alnandyr, geljekde bu üns-alada bazar häsiýetini bermek döwrüň talaby bolup durýar. Munuň şeýdilmegi bir tarapdan bazar gatnaşyklarynyň erkin hem doly suratda berkarar bolmagyna, sagdyn bäsdeşligiň emele gelmegine we bahalaryň ykdysady taýdan esaslandyrylan ýagdaýda bellenilme-gine ýardam berse, beýleki bir tarapdan ilatyň girdejileriniň artmagyna, şeýlelik bilen hem adamlaryň sarp ediş islegleriniň ýokarlanmagyna, milli ykdysadyýetimizde düýpli öňegidişlikleriň gazanylmagyna getirer.

 Şeýlelik bilen, Türkmensitanyň saýlap alan we durmuşa ynamly ornaşdyrýan durmuş-ykdysady strategiýasy özüniň asyl manysynda köpugurly häsiýete eýe bolmak bilen, özüniň her bir başlangyjynda ilata durmuş amatlyklaryny üpjün etmäge gönükdirilendir, çünki bu syýasat dolulygyna we tutuşlygyna ruhy hem intellektual taýdan kämil şahsyýeti terbiýeläp ýetişdirmegi baş maksat edip goýandyr.